ב-2020, הוציא את השיר סבא קדישא יחד עם יעקב שוואקי, בספטמבר הוציא את השיר גמרא במנגינה, השיר מלווה בקליפ אשר צולם בעיראק יחד עם העיתונאי האמריקאי והיוטיובר שלמה זיאונץ.
ב-2022 הוציא אלבום בשם בבליפא בו 20 רצועות שהן סוגיות תלמודיות שהולחנו.
בקיץ 2022 פורסם סרטון של ליפא מרקיד צעירים באירוע פרטי, הסרטון צבר במהרה מיליוני צפיות ונהפך לויראלי. את הסרטון אף שיתפו ג'סטין ביבר וקארדי בי באינסטגרם הרשמי שלהם.
אדואר מנה
יעקב שוואקי
יַעַקֹב שְווּאֶקִי (נולד בכ"ב בטבת ה'תשל"ז, 12 בינואר 1977) הוא זמר חרדי אמריקאי של מוזיקה יהודית וחסידית בולט. פרץ ב-2001 והוציא מעל 15 אלבומים ובהם שירים שהפכו ללהיטים, כמה מאלבומי האולפן האחרונים שלו זכו למעמד אלבום פלטינה וזהב.
שוואקי הוא אחד משלושת הזמרים החרדיים שזכו בתואר "גדול הזמר החסידי", אשר נאמר עליהם בהקשרים רבים (לצד הזמרים אברהם פריד ומרדכי בן דוד).
ראשית חייו.
שוואקי נולד בישראל למשפחת שוויקה (שוויכה במקור), אביו יוצא חלב שבסוריה; אמו ילידת פולין למשפחה ניצולת שואה חסידי ויז'ניץ. בילדותו התגורר בשכונת בית וגן עד גיל 8, אז עבר עם משפחתו לארצות הברית. למד בישיבת חפץ חיים בניו יורק.
קריירה מוזיקלית.
את דרכו המוזיקלית החל בלהקת הילדים המצליחה פרחי מיאמי. בשנת 2001, לאחר נישואיו, החל בקריירת סולו. אלבומו הראשון "שמעתי", בהפקתו של יוחי בריסקמן זכה להצלחה גדולה, האלבום כלל את השיר "רחם" בלחנו של פינקי וובר שהיה ללהיט.
בשנת 2006 השתתף שוואקי בפרויקט של ארגון "עורה" וביצע בו את השיר "Eternity", כשם הפרויקט. באותה שנה הוציא שוואקי את אלבומו השני - "לשם שמים".
בקיץ 2008 הופיע שוואקי בישראל בקיסריה. בהופעתו בקיסריה ביצע בדואט עם יונתן רזאל בפעם הראשונה את שירו של רזאל "והיא שעמדה". השיר, שהולחן על ידי רזאל, זכה לתואר "שיר העשור" במצעד העשור של תחנת הרדיו הדתית "קול חי". שוואקי זכה במצעד זה בתואר "זמר העשור" ושירו "אם אשכחך" זכה במקום השלישי בקטגוריית שיר העשור. מהופעה זו הוציא שוואקי אלבום DVD.
בקיץ 2009 הוציא שוואקי את אלבומו - "עד בלי די".
בקיץ 2010 שב והופיע בישראל במופע כפול בקיסריה, שבו נמכר לראשונה אלבומו "לבי במזרח". תקליטור ו-DVD של המופע יצאו כעבור מספר חודשים.
בפברואר 2012 השיק שוואקי את אלבומו החמישי - "Cry No More". במאי 2013 הוציא שוואקי קליפ לשיר הנושא.
בינואר 2013, הופיע בהיכל נוקיה בתל אביב במופע שכותרתו היא "שיר לחיילים". להופעה זו הצטרפו כזמרים אורחים שלומי שבת והחזן הראשי לצה"ל שי אברמסון.
לרגל יום ירושלים הופק מופע של שוואקי בהיכל פיס ארנה בירושלים ביוני 2015. במופע התארחו הזמרים דודו אהרון, ישי לפידות, מועצת השירה היהודית ולהקת הילדים "מיוזיקידס".
בשנת 2014 הוציא את אלבומו השישי - "קולות". באלבום אירח לדואט בשיר הנושא את הזמר שלומי שבת.
במרץ 2016 הוציא שוואקי את אלבומו השביעי - "WE ARE A MIRACLE" (בעברית - אנחנו נס). באוגוסט של אותה שנה הוציא קליפ לשיר הנושא "WE ARE A MIRACLE".
בינואר 2017 הוציא אלבומו השמיני - "היו זמנים", ובו שירים וקלאסיקות נוסטלגיים.
ב-2018 הוציא אלבום בינלאומי בשם "מוזיקה", אשר זכה למעמד אלבום פלטינה תוך 3 חודשים מיציאתו.
בדצמבר 2019 הוציא את אלבומו התשיעי "היו זמנים 2" ובו שירי נוסטלגיה של מרדכי בן-דוד, אברהם פריד, ניגוני חב"ד, שירים באנגלית ועוד.
בפברואר 2020 הופיע שוואקי שוב בהיכל פיס ארנה ירושלים ואירח את הזמר קובי פרץ.
בנובמבר 2020 קיבל מגן פלטינה מיוטיוב לרגל 100 אלף מנויים בערוץ היוטיוב שלו.
ביוני 2021 הוציא את אלבומו התשיעי "לחיים".
במאי 2022 הוציא שוואקי אלבום בשם "ELEVATE" (עלייה), ובו 8 מחרוזות (הכוללות יחד מעל 70 סינגלים) בסגנונות מוזיקליים שונים.
סגנון מוזיקלי.
באלבומיו הראשונים שר שוואקי בסגנון מוזיקה חסידי-אשכנזי בהברה אשכנזית, שילב שירים באנגלית וביידיש כמו זמרים אמריקאים חסידים רבים, עם ההצלחה החל לבטא גם את הצד המזרחי שלו, באלבומו "ליבי במזרח" כבר ניכרו השפעות מוזיקליות מזרחיות בולטות, ומאלבום זה הוא שר בסגנונות מגוונים, באלבומו "קולות" גם שר דואט עם זמר ים תיכוני / מזרחי שלומי שבת
ביקורת.
סגנונו המוזיקלי של שוואקי והעובדה שהוא מופיע בהופעות מעורבות, גררו ביקורות מרבנים חרדים. לפני הופעה שערך בנתניה פורסם קול קורא לציבור להדיר את רגליהם מהמופע. בין השאר חתמו על המכתב הרב חיים קניבסקי והרב שלום כהן. הרב אמנון יצחק שהרבה להתבטא כנגד זמרים חרדים בכלל נהג לבקר אותו בפרט, הוא אף כינה אותו מושחת וקרא לשבור את הקלטות שלו.
משפחה.
שוואקי מתגורר בקהילת יוצאי חלב בדיל שבניו ג'רזי, איש עסקים, נשוי לגֶ'נין בעלת ארגון חסד לתמיכה בילדים חולים ואב לשישה ילדים.
אחיו הצעיר הוא הזמר יוסף חיים שוואקי.
אליצור עירוני נתניה
אליצור עירוני נתניה היא קבוצת כדורסל ישראלית מהעיר נתניה המשחקת בליגה הלאומית.
נקראה בעבר "ברק נתניה" ו"אליצור נתניה". בעונתה האחרונה תחת השם ברק נתניה לפני שהקבוצה התפרקה בקיץ 2015 שיחקה הקבוצה בליגה הלאומית, בעונת 2016/17 קמה הקבוצה מחדש תחת השם אליצור עירוני נתניה בליגה הארצית. ביוני 2021, העפילה הקבוצה לליגת העל אך לא הצליחה לעמיד תקציב מינימום ונשארה בליגה הלאומית.
היסטוריה.
אליצור עירוני נתניה.
אליצור נתניה עלתה לליגה הראשונה בשנת 1985. כבר בעונתה הראשונה העפילה הקבוצה לגמר הפלייאוף מול מכבי תל אביב אך הפסידה בשני משחקי הפלייאוף וסיימה כסגנית האלופה. בין כוכביה הבולטים של אליצור נתניה היו: וילי סימס, קרל נברסון, טרי פייר, דני ברכה וג'ימי הול. בעונתה השנייה בליגה הבכירה סיימה הקבוצה במקום הרביעי, בעונתה השלישית (1987/1988) העפילה הקבוצה לגמר גביע המדינה בכדורסל, אך הקבוצה נוצחה בידי הפועל גליל עליון 77-79.
בעונת 1988/1989 נאבקה הקבוצה נגד הירידה לליגה השנייה, לבסוף הקבוצה ניצלה וסיימה במקום העשירי. למרות זאת הקבוצה לא יכלה לפתוח את העונה הבאה ולמעשה לא הופיעה כלל למשחקים עקב חובות כבדים והקבוצה הידרדרה לליגות הנמוכות. בסך הכל שיחקה הקבוצה במשך 4 עונות רצופות (1985–1989) בליגה הראשונה. מול שתי עונות בשתי קדנציות (1987/1988), (1997/1998), של מכבי נתניה. בעונת 1987/1988 הקבוצות נפגשו פעמיים ל"דרבי נתנייתי" היסטורי בליגה הראשונה.
אליצור מכבי ברק נתניה.
בסיום עונת התאחדה הקבוצה עם מכבי נתניה והוסב שמה ל"אליצור מכבי נתניה". ושנה לאחר מכן התווספה המילה "ברק" לשם הקבוצה בעקבות התרסקות מטוסו של אוהד הקבוצה צבי ברק וכניסתו לקומה.
הקבוצה טיפסה בשנים האחרונות מליגה א' (הליגה הרביעית) עד לליגה הלאומית (הליגה השנייה). בעונת הקבוצה הייתה קרובה לעלות לליגת העל אך הפסידה לאליצור קריית אתא בסדרת הפלייאוף על המקום השלישי שהוביל לליגת העל. הקבוצה הייתה יכולה לעלות גם דרך ניצחון בסדרת חצי הגמר, אך היא הפסידה אותה למכבי חיפה.
בעונת המשחקים הובילה נתניה את הטבלה וספגה רק הפסד אחד במשך העונה הסדירה. בפלייאוף באותה העונה ניצחה הקבוצה ברבע הגמר את הפועל טבעון 2:0 בסדרה. אחר כך העפילה לחצי הגמר נגד הוד השרון, שבו ניצחה 3:0 בסדרה והעפילה לליגת העל. בסדרת הגמר פגשה את הפועל עפולה וניצחה אותה בתוצאה 2:0 בסדרה של הטוב משלושה משחקים.
בעונת סיימה נתניה במקום החמישי בטבלה, ולאחר מכן קבעה ניצחון היסטורי 3:1 בסדרת הפלייאוף מול מכבי חיפה ועלתה לפיינל פור בחצי הגמר הפסידה למכבי תל אביב ובמשחק על המקום השלישי הפסידה להפועל ירושלים.
בעונת ניצחה ברק נתניה את הפועל תל אביב בחצי גמר גביע המדינה, ולאחר מכן הפסידה בגמר 70–106 למכבי תל אביב.
בקיץ 2014 ירדה לליגה לאומית בעקבות קשיים כלכליים.
בעונת 2014/2015 סיימה הקבוצה את העונה הסדירה במקום החמישי והודחה בחצי גמר הפלייאוף על ידי עירוני קריית אתא.
פירוק וחזרה לפעילות.
בקיץ 2015 הקבוצה נקלעה לקשיים כלכליים והבעלים צביקה ליבר החליט לפרק את הקבוצה.
בשנת 2016 קמה הקבוצה מחדש תחת השם אליצור עירוני נתניה.
בסיום עונת 2016/17 סיימה הקבוצה במקום הראשון בליגה אך הודחה בגמר הפלייאוף לאחר הפסד למכבי קריית מוצקין 2-1 בסדרת הגמר כאשר הפסידה את שני משחקי הבית וניצחה את משחק החוץ.
בסיום עונת 2017/18 סיימה הקבוצה במקום השני, בחצי הגמר גברה על הפועל עכו 0–2 ובגמר ניצחה 1–2 את א.ס רמת השרון פעמים בחוץ והפסד בבית ועלתה לליגה הלאומית.
בסיום עונת 2018/19 סיימה הקבוצה במקום ה-9 בעונה הסדירה ונשארה בליגה הלאומית לעונה נוספת.
ביולי 2019 מונה רובן נייברגר למאמן הקבוצה וליאור ליובין כמנהלה המקצועי של הקבוצה.
בסיום עונת 2019/20 עם הפסקת הליגה עקב מגפת הקורנה, סיימה הקבוצה במקום ה-8 במאזן של 11 ניצחונות ו-11 הפסדים.
את עונת 2020/21 סיימה הקבוצה במקום ה-5 והעפילה לסדרת רבע גמר הפלייאוף, בסדרה זו גברה 2–1 על אליצור קריית אתא מהמקום ה-4 והעפילה לחצי הגמר בו פגשה את ה-1 אליצור "איתו" אשקלון, בצמד המשחקים הראשונים הפסידה נתניה לאשקלון, אך במשחק ה-3 בסדרה גברה הקבוצה בנק' אחת בסל בשניית הסיום וצמצמה ל-2–1 בסדרה, במשחק ה-4 ניצחה הקבוצה בבית והשוותה ל-2-2 ובמשחק מספר 5 שנערך באשקלון גברה הקבוצה 83–75 והעפילה לליגת העל לאחר 7 עונות בהן נעדרה מהליגה הבכירה.
בספטמבר 2021 לאחר סאגה ארוכה שכללה את אי אישור אולם ישורון, ערער והחלטת בית הדין שהקבוצה תוכל לשחק באולם חלופי ולאחר מכן אי מעבר בבקרה תקציבית של איגוד הכדורסל, בוטלה עליית הקבוצה לליגת העל והיא תשחק עונה נוספת בליגה הלאומית.